hu hu hu hu hu hu hu hu hu hu hu hu hu hu hu hu en hu hu hu hu hu dsb hu hu hu hu hu hu hu hu hu hu hbs_lat hu hu ja hu zh ms en en pt hu hu hu hu hu hu hu hu hu hu hu hu hu hu ru hu hu en hu hu en hu hu hu en hu hu hu hu hu hu hu hu hu hu hu hu hu hu
A szócikk keleti írásjegyeket tartalmaz. Többnyelvű támogatás nélkül a kelet-ázsiai írásjegyek helyén négyszög, kérdőjel vagy más értelmetlen jel áll.
Ebben a szócikkben a mandarin nyelvű szavak pinjin és magyaros átírása között ide kattintva szabadon lehet választani.
A Szertartások feljegyzései (vagy: Szertartások könyve) a Csou (Zhou)-kori Kínának, a konfuciánus értékek szerint kívánatosnak tartott társadalmi normáival, adminisztrációjával, szertartásaival kapcsolatos írások antológiája. A mű összeállítását a hagyomány magának Konfuciusznak tulajdonítja, ám a modern szövegkritikai vizsgálatok alapján biztosan állítható, hogy a különböző korból származó szövegek zöme nem származhat az i. e. 5. századból. Mindezzel együtt a konfucianizmus legfontosabb alapműveit tartalmazó, az úgynevezett Öt klasszikus sorába emelték.
A Li csi (Li ji) kommentált kiadása 907. előttről
Li csi (Li ji)
a kívánatos társadalmi normák, a közigazgatás és a szertartások rendje
antológia (konfuciánus szent könyv)
A Wikimédia Commons tartalmaz Szertartások feljegyzései témájú médiaállományokat.
A Szertartások feljegyzései tartalmazta szövegeknek a szerzősége és a keletkezési kora egyaránt bizonytalan. Különböző művekből és korokból származó írások egybegyűjtésével állíthatták elő valamikor a Han-kor elején. Ugyanis ez a mű volt az egyike azoknak, amelyek a leginkább megsínylették az i. e. 213-ban Csin Si Huang-ti (Qin Shi Huangdi) által elrendelt könyvégetést, melynek célja az volt, hogy a Csou (Zhou)-kori konfuciánus hagyományokra hivatkozó arisztokrácia előjogait az első császár eltörölje. A Csin (Qin)-dinasztia bukását követően, a Han-dinasztia első uralkodói minden tőlük telhetőt elkövettek, hogy rekonstruálják a megsemmisült műveket, és ennek a kései kompilációnak a nyomai fedezhetők fel a Szertartások feljegyzéseinek szövegein. Az első rekonstrukciót követően is számos alkalommal átdolgozták a művet. A Szuj (Sui)-dinasztia hivatalos történeti művében, a Szuj su (Sui shu)ban (《隋書》) leírtak szerint Taj Tö (Dai De) (戴德) az i. e. 1. században átdolgozta a szöveget, és az akkori 214 könyvet (ti. fejezetet) 85-re csökkentette. Ezt követően az öccse, Taj Seng (Dai Sheng) (戴聖) tovább „karcsúsította”, amely így már csak 46 könyvet tartalmazott. Ma Zsung (Ma Rong) (馬融; 79–166) ehhez a változathoz csatolt még további három könyvet (6., 14., 19.), és öntötte ezzel abba a végleges, 49 könyvből (ti. fejezetből) álló formába, amilyennek a Szertartások feljegyzései ma ismert.[1]
A Szertartások feljegyzéseinek két darabja, a 31. és a 42. külön figyelmet érdemel. A közép mozdulatlansága (Csung jung (Zhong yong) 《中庸》) és A nagy tanítás (Ta hszüe (Da xue) 《大學》) című rövid írásokat, a Szung (Song)-kori konfuciánus filozófus és filológus, Csu Hszi (Zhu Xi) (朱熹; 1130–1200) kiemelte a műből, kommentárokkal ellátva a konfuciánus kánonnak az úgynevezett „négy könyv” (sze su (si shu) 《四書》) csoportjába helyezte a Beszélgetések és mondások, valamint Menciusz műve mellé.[m 1][2]
↑ Magyar fordítása is csupán ennek a két fejezetnek létezik Tőkei Ferenc tolmácsolásában. (Lásd: Tőkei 1986. 180–213. o.)
↑ Riegel 1993. 293. o.
↑ Tőkei 1986. 177. o.
↑ Riegel 1993: Riegel, Jeffrey K. Li chi 禮記. In Michael Loewe (szerk.). Early Chinese Texts: A Bibliographical Guide. The Society for the Study of Early China and the Institute of East Asian Studies, University of California. pp. 293–297. ISBN 1-55729-043-1
↑ Kínai filozófia 1986: Kínai filozófia, Ókor I. kötet. Válogatta, fordította, a bevezetést és a jegyzeteket írta: Tőkei Ferenc. Akadémiai Kiadó, Budapest. ISBN 963 05 4294 3
A kínai Wikiforrásban további forrásszövegek találhatók Li csi témában.
The Book of Rites (kínaiul és angolul)
Liji 禮記 "The Book of Rites", Ulrich Theobald, Chinese Literature, 24 July 2010.
A lap eredeti címe: „https://hu.wikipedia.org/w/index.php?title=Szertartások_feljegyzései&oldid=25104627”
Utoljára szerkesztve 2022. július 16., 20:10-kor
A lap utolsó módosítása: 2022. július 16., 20:10
A lap szövege CC BY-SA 3.0 alatt érhető el, ha nincs külön jelölve.